**Congregació per al Culte Diví i**

**la Disciplina dels Sagraments**

**Prot. N. 155/20**

**DECRET**

**sobre la intenció especial a afegir a l’Oració Universal**

**durant la Celebració de la Passió del Senyor**

**de l’any 2020**

La celebració de la Passió del Senyor del Divendres Sant té aquest any una característica particular per la terrible pandèmia que afecta el món.

En efecte, el dia en què celebrem la passió i mort redemptora de Jesucrist a la creu, que, com Anyell degollat, va carregar sobre seu el dolor i el pecat del món, l’Església eleva súpliques a Déu Pare omnipotent per tota la humanitat, particularment pels qui més sofreixen, mentre espera amb fe el goig de la resurrecció del seu Espòs.

Per tant, aquesta Congregació en virtut de les facultats concedides pel Summe Pontífex FRANCESC, fent ús d’una possibilitat ja concedida en el Missal Romà al bisbe diocesà en una greu necessitat pública, proposa una intenció a afegir a l’Oració universal de l’esmentada celebració, a fi que arribin fins a Déu Pare les súpliques dels qui l’invoquen en llur tribulació, per tal que tots sentin en les seves adversitats el goig de la seva misericòrdia.

S’uneix a aquest decret el text de la invitació i l’oració.

Deixa de tenir valor qualsevol disposició contrària.

A la seu de la Congregació per al Culte Diví i la Disciplina dels Sagraments, a 30 de març de 2020.

Robert Card. Sarah

*Prefecte*

+Arthur Roche

*Arquebisbe Secretari*

CATALÀ (Traducció de la Comissió Interdiocesana de Litúrgia (CIL) de la CET)

**DIVENDRES SANT EN LA PASSIÓ DEL SENYOR**

**Pregària universal**

IX b. Pels qui sofreixen en temps de pandèmia

Preguem també per tots els qui pateixen les conseqüències de la pandèmia actual: que Déu Pare concedeixi salut als malalts, fortalesa al personal sanitari, consol a les famílies i la salvació a totes les víctimes que han mort.

 Oració en silenci. Després el sacerdot diu:

Déu omnipotent i etern, singular protector en la malaltia humana; mireu compassiu l’aflicció dels vostres fills que pateixen aquesta pandèmia; alleugeu el dolor dels malalts, enfortiu els qui en tenen cura, acolliu en la vostra pau els qui han mort i, mentre duri aquesta tribulació, feu que tothom pugui veure’s alleujat per la vostra misericòrdia. Per Crist Senyor nostre. R/. Amén.

------------------------------------------------------------------------

CASTELLANO

**VIERNES SANTO EN LA PASIÓN DEL SEÑOR**

**Oración universal**

IX b. Por quienes sufren en tiempo de pandemia

Oremos también por todos los que sufren las consecuencias de la pandemia actual: para que Dios Padre conceda la salud a los enfermos, fortaleza al personal sanitario, consuelo a las familias y la salvación a todas las víctimas que han muerto.

 Oración en silencio. Prosigue el sacerdote:

Dios todopoderoso y eterno, singular protector en la enfermedad humana, mira compasivo la aflicción de tus hijos que padecen esta pandemia; alivia el dolor de los enfermos, da fuerza a quienes los cuidan, acoge en tu paz a los que han muerto y, mientras dura esta tribulación, haz que todos puedan encontrar alivio en tu misericordia. Por Jesucristo, nuestro Señor. R/. Amén.